“เงินบาท” วันนี้เปิดตลาด 34.38 บ. แนะผู้นำเข้าซื้อสกุลเงินต่างประเทศ เพื่อป้องกันเสี่ยง
“เงินบาท” วันนี้เปิดตลาด 34.38 บ. อ่อนค่าจากปิดตลาดวานนี้ 34.34 บ. ชี้กรอบเคลื่อนไหว 34.20- 34.50 บ./ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง ผู้ส่งออกขายเหนือระดับ 34.50 บาท/ดอลลาร์
“เงินบาท” วันนี้เปิดตลาด 34.38 บ. อ่อนค่าจากปิดตลาดวานนี้ 34.34 บ. ชี้กรอบเคลื่อนไหว 34.20- 34.50 บ./ดอลลาร์
17 ก.พ. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(16 ก.พ.66)  ค่าเงินบาทเช้านี้เปิดตลาด 34.38 บาท/ดอลลาร์ อ่อนค่าเล็กน้อยเทียบจากราคาปิดตลาดเมื่อวานที่ระดับ 34.50 บาท/ดอลลาร์
โดยดอลลาร์อ่อนค่าลงเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ เนื่องจากนักลงทุนขายทำกำไรในช่วงท้ายตลาด หลังจากดอลลาร์พุ่งขึ้นแข็งแกร่งในระหว่างวัน ขานรับการคาดการณ์ที่ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ย
ส่วนดัชนีราคาผู้ผลิต (PPI) ซึ่งเป็นมาตรวัดเงินเฟ้อจากการใช้จ่ายของผู้ผลิต ประจำเดือนม.คโดยตัวเลข PPI ซึ่งรวมหมวดอาหารและพลังงาน เพิ่มขึ้น 6.0% ในเดือนม.ค. เมื่อเทียบรายปี และสูงกว่าที่นักวิเคราะห์คาดการณ์ที่ระดับ 5.4%  และตัวเลขผู้ยื่นขอสวัสดิการว่างงานครั้งแรกลดลง 1,000 ราย สู่ระดับ 194,000 รายในสัปดาห์ที่แล้ว ต่ำกว่าที่นักวิเคราะห์คาดการณ์ที่ระดับ 200,000 ราย
ด้านตลาดพันธบัตร มีกระแสเงินทุนต่างชาติขายสุทธิ 3,884 ล้านบาท และนักลงทุนต่างชาติขาย หุ้นสุทธิ 427 ล้านบาท  โดย กรอบค่าเงินบาทวันนี้ คาดว่าเคลื่อนไหวที่ ระดับ 34.20- 34.50 บาท/ดอลลาร์ แนะนำผู้นำเข้าควรซื้อเงินตราต่างประเทศเพื่อป้องกันความเสี่ยง และผู้ส่งออกขายเงินตราต่างประเทศที่ระดับเหนือ 34.50 บาท/ดอลลาร์